
Budskab fra fortiden? 

Af Peder Schultz 

I Ridley Scotts film „Prometheus" (2012) kommer arkæologer på sporet af et skjult budskab, som 
er lagt ind i lertavler og hulemalerier i form af et mystisk stjernekort. Dette budskab viser sig at 
være en slags „invitation" efterladt fra en fjern race, som helt bogstavelig talt har designet 
mennesket genetisk. Budskabet gør det således i længden muligt for mennesker at opsøge disse 


Still fra filmen „Prometheus" 

©2012 Twentieth Century Fox Corporation. 

Temaet i „Prometheus" er ret åbenlys hentet fra ufomytologien, 
hvor det er blevet diskuteret, om rumvæsner har besøgt 
Jorden, før mennesket opstod. Her henviser man ofte til fund af 
artefakter, som synes at være ældre end mennesket. Således 
er der fx fundet, hvad der ligner forarbejdede objekter i 
kulminer. 

Den kendsgerning, at disse objekter er fundet indesluttet i 
kullagene, gør, at de aldersmæssigt må ligge lang tid før 
mennesket. Men nogen gange tager diskussionen 
udgangspunkt i den kendsgerning, at mennesket som et 
biologisk væsen er så ekstremt komplekst, at det virker 
usandsynligt, at mennesket er opstået igennem evolution 
alene. Det ville altså give mere mening at antage, at en 
anden intelligent race har genestisk designet mennesket. 
Men denne argumentation virker dog lidt problematisk. 
Den forudsætter jo åbenlyst, at den race, som har 
designet mennesket, selv er langt mere simpel i biologisk 
forstand - ellers kommer man jo ret hurtigt til 
spørgsmålet, om hvem der har designet denne fremmede 
race. Men det er ret svært at anskue tingene på denne 
måde, eftersom intelligens og kompleks biologisk struktur 
synes at hænge sammen. 

Forfatteren M. Don Schorn er en af de personer, som 
argumenterer for, at mennesket både er genetisk 
designet og vejledt af en race fra rummet. Som 
begrundelse for den første teori henviser M. Don Schorn 
i Gardens Of The Elder Gods til arkæologiske fund af 
værktøj fra stenalderen. Man finder ret simple typer af 
værktøj, som forbliver uændret i meget lange perioder. 
Men pludselig finder man så mere avanceret værktøj, som 
så igen forbliver uændret i en lang periode. 






Ikke- 

kodende 

DNA 

Hvis vi nu vælger den 
antagelse, at vi rent 
faktisk kan være 
genetisk designet af 
en fremmed race fra 
rummet, kunne man 
så tænke sig, at 
denne race kunne 
have efterladt en 
slags budskab til os? I 
„Prometheus" finder 
arkæologer som sagt 
et sådant budskab. 



Dette er et argument for, at menneskets udvikling ikke har været en 
jævn udvikling. Den er kendetegnet ved lange perioder med stilstand, 
som så afløses af pludselige eksplosioner i fantasi og kreativitet. 

Dette er for M. D. Schorn et bevis på, at mennesket med 
mellemrum er blevet genetisk manipuleret af en anden race. 
Dette er en teori, som traditionelle arkæologer næppe vil støtte. 
De vil nok henvise til den kendsgerning, at disse „eksplosioner" i 
kreativitet i realiteten strækker sig over så lange perioder, at 
det ikke modbeviser teorien om menneskets udvikling som en 
jævn proces. 

I den samme bog henviser M. D. Schorn til en teori, som er 
fremlagt af antropologen Dr. William Howells: Civilisation er ikke 
noget, der kan udvikles eller konstrueres. Det er noget, som 
man må erhverve fra en anden race - som så nødvendigvis må 
komme fra rummet. 

Der er dog et indlysende problem i dette argument. Hvis 
civilisation ikke er noget, en intelligent race kan udvikle af sig 
selv, så må denne race fra rummet jo også have erhvervet 
civilisation fra en tredje intelligent race, som så igen må have 
modtaget den ... og så videre i en uendelighed. 


Men i virkeligheden ville det maske være mere realistisk, at det var biologer. 

I kernen af de menneskelige celler finder vi genomet - den komplette „tegning" over mennesket, den information der 
ligger til grund for alle biologiske egenskaber. Det er så mindre kendt, at hele 98% af det menneskelige genom er 
„ikke-kodende DNA" - populært kaldet „junk DNA". Denne del af genomet indgår nok i kemiske processer og kan også 
bruges til at identificere mennesker, men selve den information, som det rummer, synes ikke at have nogen funktion. 
Altså med mindre den race, som har skabt os, har valgt at gemme 
information til os her. 

Det ville være mere logisk at skjule informationer i genomet end i 
hulemalerier og lertavler. De sidste er ret skrøbelige og 
forgængelige. Det kan DNA også synes at være, men det har så den 
egenskab, at det kopierer sig selv i det uendelige, og at den 
mængde information, der kunne gemmes i det, er astronomisk. 

Endelig er DNA i sig selv ganske stabilt under optimale forhold, når 
man sammenligner med andre kemiske forbindelser. Det skønnes, 
at DNA under perfekte forhold kan eksistere i ca. 2,5 millioner år. 

Hvis den menneskelig race uddøde, men efterlod stabiliseret DNA, 
ville en race fra rummet i teorien kunne genoplive mennesket, på 
samme måde som vi prøver genskabe fx mammutten. 

Modstandere af denne teori vil nok påpege, at de uundgåelige 
mutationer også kan ændre det ikke-kodende DNA. Tilhængere ville 
så kunne påpege, at det menneskelige genom indeholder en meget 
stor procentdel af ikke-kodende DNA. Hvor det ved nogle bakterier 
kun er 2 %, er det hos mennesket 98%. Tilhængere kunne også bruge en parallel til computersoftware, hvor 
programmører i nogle tilfælde lægger beskeder ind i softwaren, som ikke har nogen funktion ved programmets afvikling 
- altså en slags ikke-kodende software. Der er fx fundet dele af digte skjult i software. 

Men enhver tale om, at mennesket muligvis kan være „designet", vil nok blive mødt med ekstrem skepsis hos biologer. 
Ordet „design" leder nemlig hurtigt tankerne hen på diskussionen omkring „intelligent design". Dette er en religiøs 
teori, som kristne fundamentalister, primært i USA, forsøger at give status som videnskab. Det drejer sig om et forsøg 
på at modbevise Charles Darwins evolutionsteori. Tilhængerne af intelligent design søger at bevise, at mennesket ikke 
er undergået nogen udvikling, men er skabt af Gud i den form, som det har nu. 

De argumenter, som tilhængerne af intelligent design fremfører, er dog ofte noget hjælpeløse. Således hedder det sig, 
at det menneskelige øje ikke kan have udviklet sig, for så skulle mennesket jo på et tidspunkt have haft et halvt øje! 
Denne naive form for argumentation afslører en meget begrænset indsigt i, hvad evolutionsteorien rent faktisk siger. 

Det er især den forestilling, at man skulle kunne se det formål, som levende væsner er skabt til, biologer afviser. 
Naturvidenskaben afviser grundlæggende ideen om, at man finder noget formål i naturen. En videnskabelig forklaring 
vil sige: at forklare et fænomen ud fra dets årsag. Ideen om, at mennesket er resultatet af genetiske eksperimenter, er 
så ikke nødvendigvis noget angreb på evolutionsteorien - ikke mere end menneskets genetiske eksperimenter på 
planter og dyr er. 

Kilder: 

M. Don Schorn: Gardens of the Elder Gods (2010). 

Wikipedia: Noncoding DNA 








Nye artikler på ufo.dk 

Artikelarkivet på ufo.dk er blevet kraftigt udvidet. UFO-Nyt har igennem årene bragt mange anmeldelser af bøger og 
film. Vi har samlet en række af de anmeldelser, som stadig kan have interesse for alle, der vil have mere end blot en 
overfladisk viden om ufomyten. Glæd dig til at læse: 

Uvidenskabeligt vrøvl . 

Foo-fiqhtere i nyt lys . 

Vrøvl og erindringsforskydninger . 

Et anderledes værk om ufoer . 

Alene igen? . 

At forklare det uforklarede . 

Tæt oå sandheden? . 

Kampen for ufoloqien . 

Bedst af alle verdener . 

Jeg har trykket et spøgelse på næven og 

Rar gammel svindler eller en forvirret bøsse med visioner 



En af UFO-Mails læsere, Verner Røhder, har en masse ældre bøger, blade etc. om ufoer, astroarkæologi o.lign., som 
han gerne vil sælge til interesserede. Du kan se her på bøger til salg 1 og bøger til salg 2 . hvilke materialer det drejer 
sig om. Verner Røhder kontaktes på tlf. 24 62 47 64, Verner Røhders e-mail . 


Bermuda Trekanten - og andre myter 

Alle elektroniske og magnetiske navigationsinstrumenter var ude af drift. Kompasnålen drejede 
rundt og rundt, selv om flyet fløj lige fremad ... I stedet for som ventet at se den blå himmel var alt 
indhyllet i en mørk, gråhvid dis. Sigtbarheden så ikke ud til at være på mere end tre km. Vi kunne 
nu hverken se havet, horisonten eller himlen. Luften var meget rolig, og der var hverken lyn eller 
regn. Jeg vil kalde det for en ^elektronisk tåge', da det så ud, som om det var det, der forstyrrede 
vores instrumenter... 1 ' 



Mange mysterier og fænomener er gennem tiden indgået som en del af ufomyten eller 
betragtes som nært beslægtet med den. Der er opstået en rodekasse med alt muligt, 
som antages „at hænge sammen" i mystikkens verden. Det drejer sig fx om 
astroarkæologi, nazisternes vidundervåben, korncirkler, mænd-i-sort, 
kvægmishandlinger, Bermuda Trekanten, Philadelphia-Eksperimentet og 
efterretningsvæsners manipulation med ufoentusiaster. Indrømmet, nogle af temaerne 
kan virke langt ude, men har ikke desto mindre stor tiltrækningskraft og voldsom 
udbredelse på nettet - og så rummer de faktisk en lille flig af sandhed og realiteter 
skjult bag spekulationernes tåger. Hvad er fakta, og hvad er myter? Det giver denne 
nye udgivelse fra Skandinavisk UFO Information en række svar på. 

Bermuda Trekanten - og andre myter er skrevet af Kim Møller Hansen, formand for 
SUFOI. Bogen udkommer den 1. september 2014. Den er på 86 illustrerede sider i A4- 
format og koster kr. 129. Et evt. overskud fra salget af Bermuda Trekanten - og andre 
myter går til driften af ufo.dk. 

Bermuda Trekanten - og_ andre myter kan kun købes i SUFOI Butikken. 

Bermuda Trekanten - og andre myter er den 6. titel i bogserien Fakta & Myter, som 
behandler temaer, problemstillinger og oplevelser tilknyttet ufomyten. Det er 
ambitionen med Fakta & Myter, at hver titel bliver læserens jordbundne guide i en 
fascinerende, men forvirrende verden domineret af mystiske beretninger, 
konspirationsteorier og halve sandheder. 

Læs her 12 sider fra bogen . 

I Fakta & Myter er tidligere udkommet: 
























Løst og facts 

Af Ole Hennlngsen 


Dykker igen efter ukendt genstand i nordsvensk sø 



I mere end 30 år har et ukendt objekt ligget på bunden af en sø i det nordlige Sverige. For to år siden startede svenske 
ufo-forskere en storstilet ekspedition, der skulle lokalisere objektet. Det lykkedes ikke i første omgang, og nu fortsætter 
svenskerne eftersøgningen med en ny ekspedition. 

I sommeren 1946 berettede pressen om såkaldte „spøgelsesraketter". Efterhånden berettede flere hundrede 
mennesker i hele Skandinavien, at de havde oplevet dem. 

Mange mente dengang, at det kunne være russerne, som prøveskød raketter erobret fra Tyskland ved afslutningen af 
Anden Verdenskriq. 



Også i Danmark vakte disse observationer så stor 
opmærksomhed, at Forsvaret indsamlede og 
analyserede et stort antal danske 
observationsberetninger om fænomenerne. 
Spøgelsesraketterne fik deres navn efter deres 
udseende, der ofte blev beskrevet som en 
raketlignende metalgenstand med eller uden vinger. 
Den „spøgelsesraket" de svenske ufo-forskere nu 
leder efter igen blev set over en sø i juli 1980 af to 
vidner ved højlys dag. 

„ Vi tog kikkerten og kiggede på det objekt , der lå på 
vandet, men snart begyndte det at synke, mens der 
kom bobler fra det", siger Bo Berg. 

Parret anslår længden af objektet til mellem 3 og 4 
meter. Det havde ingen farve, men var stålgrå. Det 
lignede en raket. 

„Da det landede på vandet, efter at have foretaget 
en 180 graders drejning, havde det tabt næsten hele 
farten", siger Liz Berg. 

Observationen har forundret både det svenske 
militær og UFO-Sveriges forskere i årevis, og har af 
det svenske militær været klassificeret som Top 
Secret. 

Der kan ses mere om hændelsen og den forrige 
ekspedition på adresserne: 
http://www.sufoi.dk/ufo-mails/um-2012/uml2- 

149. php 

http://www.sufoi.dk/ufo-mails/um-2012/uml2- 

150. php 

Den nye svenske undersøgelse Expedition Norrland 2 
ledes af UFO-Sveriges tidligere formand, Clas Svahn, 

og starter 30. august. Ekspeditionen gennemføres med nye og bedre instrumenter, som man håber kan give et bedre 
resultat af anstrengelserne. 

Ekspeditionen kan følges på Facebook på adressen: 
www.facebook.com/qhostrockets 

og ekspeditionens hjemmeside er: 

www.qhostrockets.se 

Vil man støtte ekspeditonen økonomisk kan dette ske via oplysningerne på denne hjemmeside: 

http://toblin.se/index.html 


Kort før middagstid den 31. juli 1980 er Liz og Bo Berg 
(herover) på vandretur ved den sydlige ende af søen Måseln 
nær Finspång i Muddus nationalpark i det nordlige Sverige. En 
mærkelig støj som fra en jetmotor henleder deres 
opmærksomhed på et langstrakt, cigarformet objekt med to 
fremspring på siderne. Kort tid efter lander objektet på 
vandoverfladen i den fjerneste ende af søen. 














Foredrag af Ole 3 . Kn udsen? 

Ole J. Knudsen, mangeårigt medlem af SUFOI og tidligere leder af SUFOI's 
Alarmcentral, stopper 1. oktober 2014 som planetarieleder på Steno 
Museet i Århus. 

Flan har herefter en masse ekstra fritid, hvor der rundt om i landet er 
mulighed for at gøre brug af hans utrættelige interesse for at formidle 
seriøse oplysninger om talrige emner - herunder også ufo'er - på sin 
forståelige, elegante og humoristiske facon. 

Ole J. Knudsen fortæller selv herom på sin nyoprettede 
hjemmeside www.stierneklar.dk : 

Jeg er naturvidenskabsformidler, og har holdt foredrag de sidste cirka 50 
år - og har i sinde at blive ved med det så længe jeg kan, og så længe 
nogen har lyst til at høre på mig. Af uddannelse er jeg BSc, Bachelor of 
Science i fysik og astronomi. 

Som du kan se i sidemenuen til venstre under foredragsemner, har jeg et 
bredt repertoire af emner, især indenfor to hovedområder: 
naturvidenskaben; specielt astronomi og fysik og så moderne overtro. 

I en årrække, faktisk siden 1972 har jeg glad og gerne optrådt som 
formidler på radio og TV og i de trykte medier, og mit speciale er, at gøre svært tilgængeligt stof fængende og 
forståeligt for „almindelige" mennesker - gerne med en humoristisk og ironisk vinkel. 

Ud over min daglige formidling i planetariet og på Ole Rømer-Observatoriet for skole- og gymnasieklasser og museets 
andre besøgende holder jeg kurser og foredrag for Folkeuniversitetet og for alle andre, som har interesse for at høre 
noget om mine favoritemner. Det kan være børnearrangementer på biblioteker, skoler, efter- og ungdomsskoler eller 
klubber. Det kan være i foreninger, spejderklubber, foredragskredse, loger, på højskoler, i menighedskredse eller ved 
firmaarrangementer og pressemøder. Det kan være ved offentlige arrangementer, som del i teaterforestillinger eller 
events af alle slags. Eller det kan være lige netop der, hvor du synes, det kunne være sjovt og inspirerende at høre om 
den verden, som omgiver os, og som vi er en del af. 

Jeg skal selvfølgelig have betaling for transport, og desuden et rimeligt honorar, som jeg afpasser efter arrangørens 
muligheder og arrangementets art. 

Jeg kommer over hele landet og nærmeste omegn, og har også i tidens løb holdt flere foredrag og kurser i Grønland. 
Mine foredrag kan også holdes på engelsk. 

Du kan engagere mig ved at henvende dig direkte på e-mail: info@stjerneklar.dk 

(ikke gerne telefonisk) eller via Arte. 

http://www.stierneklar.dk/index.php/da/ 

Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2014. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 











